บาทเปิด 31.95/97 บาทต่อดอลลาร์  แนวโน้มแข็งค่า
เงินบาทเปิดตลาด 31.95/97 บาทต่อดอลลาร์  แนวโน้มแข็งค่าจากดอลล์อ่อนหลังรายงานประชุมเฟดส่งสัญญาณชะลอขึ้นดอกเบี้ย
10 ม.ค. 2562

เงินบาทเปิดตลาด 31.95/97 บาทต่อดอลลาร์  แนวโน้มแข็งค่าจากดอลล์อ่อนหลังรายงานประชุมเฟดส่งสัญญาณชะลอขึ้นดอกเบี้ย
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 31.95/97 บาท/ดอลลาร์ จากเย็นวานนี้ที่อยู่ที่ระดับ 32.02 บาท/ดอลลาร์
"ตลาดยังคงจับตาการประชุมเจรจาการค้าระหว่างสหรัฐฯและจีนซึ่งมีความหวังว่าน่าจะคลี่คลายไปในทางที่ดีขึ้นและไม่น่าจะลุกลามกลายเป็นสงครามการค้า ขณะที่รายงานการประชุมเฟดส่งสัญญาณชะลอขึ้นดอกเบี้ยและได้ปรับลดคาดการณ์การปรับขึ้นอัตราดอกเบี้ยในปีหน้าเหลือเพียง 2 ครั้ง จากเดิมที่ คาดว่าจะมีการปรับขึ้นอัตราดอกเบี้ย 3 ครั้ง" นักบริหารเงิน กล่าว       นักบริหารเงิน คาดว่าดอลลาร์น่าจะยังอ่อนค่าต่อส่งผลให้เงินบาทมีแนวโน้มแข็งค่า ประเมินกรอบการเคลื่อนไหวของเงินบาทไว้ระหว่าง 31.90-32.05 บาท/ดอลลาร์